 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 496**

(protokols Nr. 18, 9. p.)

**Par valsts autoceļa V884 posma pārņemšanu Madonas novadā**

Madonas novada pašvaldībā saņemts Valsts sabiedrības ar ierobežotu atbildību “Latvijas Valsts ceļi” (turpmāk - LVC) 09.08.2024. iesniegums Nr. 4.8/14741 (reģistrēts Madonas novada pašvaldībā ar reģ. Nr. 2.1.3.1./24/2897) .

LVC ir deklarējusi valsts vietējā autoceļa V884 Madona-Zelgauska-Viesiena-Vestiena posma inženierbūvi Nekustamā īpašuma valsts kadastra informācijas sistēmā.

29.06.2023. Madonas novada pašvaldības dome ir pieņēmusi lēmumu Nr. 421 (prot. Nr. 9, 63. p.) “Par valsts autoceļa V884 posma pārņemšanu Lazdonas pagastā, Madonas novadā”, ar kuru nolemts pārņemt bez atlīdzības Madonas novada pašvaldības īpašumā valsts autoceļa posmu Madona-Zelgauska-Viesiena-Vestiena.

Lai sagatavotu Ministru kabinetā rīkojuma projektu un pieņemtu Ministru kabineta rīkojumu par valsts vietējā autoceļa V884 Madona-Zelgauska-Viesiena-Vestiena posma nodošanu Madonas novada pašvaldības īpašumā, Madonas novada pašvaldībai jāpieņem lēmums par uz valsts vietējā autoceļa V884 Madona-Zelgauska-Viesiena-Vestiena posma izbūvētās inženierbūves pārņemšanu pašvaldības bilancē.

 Pēc lēmuma saņemšanas, LVC turpinās autoceļu nodošanas procesu atbilstoši Pašvaldību likuma 73. panta ceturtajai daļai, 4. panta pirmās daļas 2. punktam, 10. pantam, Publiskas personas mantas atsavināšanas likuma 3. panta pirmās daļas 6. punktu un 42. panta pirmo daļu.

Ņemot vērā iepriekš minēto un 14.08.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pārņemt bez atlīdzības uz Satiksmes ministrijai piekrītošā zemes īpašuma “V884” (nekustamā īpašuma kadastra Nr. 7066 001 0126) sastāvā ietilpstošās zemes vienības ar kadastra apzīmējumu 7066 0010124 izbūvēto komplekso inženierbūvi – “Autoceļš V884 km 0,000–0,620” (būves kadastra apzīmējums 7066 001 0124 001) – valsts vietējā autoceļa V884 “Madona–Zelgauska–Viesiena–Vestiena” posms no 0,000 km līdz 0,620 km, Lazdonas pagastā, Madonas novadā.

 Domes priekšsēdētājs A. Lungevičs

*Čačka 28080793*